Ei ole hyeenaa täpliin katsominen

**Ei ole hyeenaa täpliin katsominen** (engl. Never Judge a Hyena by its Spots) on *Leijonakaartin* 1. kauden ensimmäinen jakso.

## Juoni lyhyesti

(*Epävirallinen suomennos*)

Kun Kion eksyy Varjonmaahan, hän tapaa siellä Jasirin, ystävällisen naarashyeenan, joka pelastaa hänet ja auttaa häntä taistelemaan Janjaa ja muita hyeenoja vastaan.

## Yksityiskohtainen juoni

Jakson alussa Janja, Cheezi ja Chungu jahtaavat keihäsantilooppeja, mutta Leijonakaarti tulee paikalle ja ajaa hyeenat pois. Kion lähtee heidän peräänsä ja käskee muiden koota lauma. Kion ajaa hyeenat Varjonmaahan, mutta hänen seistessään tukin päällä, se katkeaa hänen painonsa alla ja hän putoaa alla virtaavan jokeen.

Muu Leijonakaarti yrittää pelastaa hänet, ja Bunga rohkeasti hyppää ystävänsä perään, mutta virta on liian vahva, ja Beshte hyppää tuomaan hänet rannalle. Sillä välin Kion onnistuu kiipeämään vastakkaiselle rannalle, Varjonmaan puolelle.

Ono lentää Kionin luo tarkistamaan, onko tämä kunnossa. Kion sanoo, ettei häntä sattunut, mutta hän ei pääse enää joen yli takaisin. Hän ehdottaa, että he tapaisivat Lättäkielekkeellä. Bunga väittää tietävänsä, missä se on, ja muu Leijonakaarti lähtee seuraamaan häntä. Hän johtaa kaartin tiheään viidakkoon, mutta pian ystävykset kuitenkin tajuavat, että he ovat eksyksissä.

Samaan aikaan Kionin suunnistaessa Varjonmaan läpi, hän törmää hyeenaan nimeltä Jasiri, joka väittää, että hän on menossa väärää tietä. Kion jättää tämän huomiotta ja jatkaa matkaansa. Pian tämä huomaa, että Jasiri seuraa häntä. Vaikka hän onkin epäileväinen, hän ei yritä estää hyeenaa, vaan jatkaa kiipeämistä ison kivikasan päälle. Huolimatta Jasirin varoituksista väärästä tiestä, Kion kiipeää huipulle, vain pudotakseen piikkipensaaseen. Nauraen Jasiri hyppää hänen peräänsä.

Jylhämaassa Beshte ehdottaa, että he kysyisivät neuvoa sarvikuono Mbeyalta, ja muut suostuvat uuteen suunnitelmaan. Sillä välin kun Beshte puhuu Mbeyan kanssa, muu Leijonakaarti odottavaa vesilammikon reunalla. Ajan kuluessa he kuitenkin kyllästyvät, ja käskevät Beshten lopettaa keskustelu ja tulla takaisin. Pian Beshte kuitenkin tajuaa, että hän oli unohtanut kysyä neuvoja Lättäkielekkeelle, ja kiirehtii takaisin kysymään.

Beshten johtamana ystävykset jatkavat etsintää. Pian Ono huomaa yläilmoista litteän kiven. Fuli juoksee edelle, eivätkä muut pysy perässä. Lopulta he kaikki saapuvat kivelle, ja muut huomauttavat, ettei Kion olisi ikinä jättänyt heitä taakseen, ja Fuli pyytää anteeksi.

Varjonmaassa Kion yrittää päästä irti piikeistä, ja Jasiri kiusaa häntä typeryydestä, mutta auttaa kuitenkin häntä pääsemään irti. Leijonakaartin johtaja syyttää hyeenaa siitä, ettei tämä varoittanut häntä siitä, että polku päättyy. Jasiri on samaa mieltä ja nauraa. Pian hän huomaa, että Kion ontuu, ja päättää auttaa leijonanpentua pääsemään Jylhämaahan, sillä on hänen syytään, että Kion ylipäätään loukkaantui.

Kaksikon kulkiessa Varjonmaan läpi, Kion opettaa Jasirille Elämän tiestä, mutta Jasiri sanoo tietävänsä siitä kaiken. Sitten hän laulaa Sisi ni sawa -laulun Kionin kanssa, ja opettaa, etteivät leijonat ja hyeenat ole niin erilaisia. Pian he saapuvat Janjan reviirille. Jasiri neuvoo Kionille reitin takaisin ja sitten kaksikko eroaa.

Kuitenkin Jasirin lähtiessä takaisin omalle reviirilleen, hän törmää Janjaan, ja tämän klaani ympäröi hänet. Onneksi Kion on vielä kuuloetäisyydellä, ja hän palaa takaisin auttamaan. Yhdessä ystävykset taistelevat hyeenoja vastaan ja lopuksi Kion ajaa klaanin pois Vanhinten karjunnalla.

Lättäkivellä odotteleva Leijonakaarti kuulee karjaisun, ja juoksee Kionin tueksi, valmiina taistelemaan nuorta Jasiri-hyeenaa vastaan. Kion kuitenkin kertoo, että Jasiri on ystävä. Yhdessä Leijonakaarti ja Jasiri kävelevät Jylhämaan rajalle, missä Kion ja Jasiri hyvästelevät toisensa.

## Kuvia

Kion takertuu tukkiin, kun hän ajelehtii joen mukana.Leijonakaarti etsii Lättäkielekettä.Jasiri ja Kion ystävystyvät.Kion käyttää Vanhinten karjaisua ajaakseen Janjan klaanin pois.Kion esittelee Jasirin Leijonakaartille ja kertoo, että hän on hyvä hyeena.